Wɔde ma dwom kyerɛfo; ɔkwan a wɔfa so to no: “Sukooko.” Wɔde kaakae nsɛm. Asaf dwom.+80 O Israel Hwɛfo,* tie;Wo na wokyerɛ Yosef kwan sɛnea wɔyɛn nguan.+Wo a wote kerubim so,*+Ma wo kanea nhyerɛn.*2 Ma wo tumi so+Wɔ Efraim ne Benyamin ne Manase anim,Na begye yɛn nkwa.+3 O Onyankopɔn, san dom yɛn bio;+Tew w’anim ma yɛn, na yennya nkwa.+4 Asafo Yehowa Nyankopɔn, wo man mpaebɔ bɛyɛ wo abufuw* akosi da bɛn?+5 Woama nisu adan wɔn aduan,*Na woama wɔanom nisu aboro so.6 Woma wɔn a wɔte bɛn yɛn no ko yɛn ho,Na yɛn atamfo di yɛn ho fɛw sɛnea wɔpɛ.+7 O asafo Nyankopɔn, san dom yɛn bio;Tew w’anim ma yɛn, na yennya nkwa.+8 Wuyii bobe dua+ bi fii Egypt;Wopam amanaman no, na wuduae.+9 Wusiesiee baabi maa bobe no,Na enyaa ntini trɛtrɛwee wɔ asaase no so.+10 Ne nwini kataa mmepɔw so,Na ne mmaa bunkam Onyankopɔn sida nnua so.11 Ne mmaa nyin koduu po ho,Na ne nkorabata nso koduu Asubɔnten no* ho.+12 Bobefuw* no, adɛn nti na woabubu ɛho afasu a ɛyɛ den no+Ama wɔn a wotwam nyinaa tetew n’aba no bi?+13 Kɔkɔte a wɔwɔ wuram no tu gu so we,Na wuram mmoa de yɛ wɔn aduan.+14 O asafo Nyankopɔn, yɛsrɛ wo, san bra;Brɛ w’ani ase fi soro na hwɛ nea ɛrekɔ so.Besiesie bobe yi,+15 Dua* a wo nsa nifa duae no,+Na bɛhwɛ aba* a woama ayɛ den no.+16 Wɔatwa ato fam, na wɔde ogya ahyew.+W’animka ama ayera.17 Teɛ wo nsa so onipa a ɔwɔ wo nifa so no mu,Onipa ba a woama no ahoɔden de ahyɛ wo ho anuonyam no.+18 Ɛba saa a, yɛrensan mfi w’akyi.Kora yɛn nkwa so na yɛmmɔ wo din mfrɛ wo.19 O asafo Yehowa Nyankopɔn, san dom yɛn bio;Tew w’anim ma yɛn, na yennya nkwa.+
twi_Latn